b'\n_START_ARTICLE_\nPoliptih iz cerkve sv. Ane v Kopru\n_START_PARAGRAPH_\nPoliptih iz cerkve sv. Ane v Kopru sestavljajo oljne slike na platnu, ki jih je naslikal Cima da Conegliano, trenutno pa ga hranijo v Castello di San Giorgio kot del razstave Museo di Palazzo Ducale di Mantova.\n_START_SECTION_\nZgodovina\n_START_PARAGRAPH_\nFran\xc4\x8di\xc5\xa1kani so naro\xc4\x8dili Cimu da Conegliano, naj naslika poliptih za samostan sv. Ane v Kopru. Pomagal mu je okvirar Vittorio da Feltre. _NEWLINE_Tik pred 2. svetovno vojno, julija 1940, je italijansko spomeni\xc5\xa1ko varstvo poliptih razdrlo in skupaj z drugimi umetninami iz Istre odpeljalo v Villo Manin v Passariano di Codroipo pri Vidmu. Novembra 1943 so poliptih vrnili v Koper, a so ga italijanski fran\xc4\x8di\xc5\xa1kani odpeljali v samostan S. Francesco della Vigna v Benetkah. Od tam se je po vojni selil po raznih krajih in samostanih in slednji\xc4\x8d prispel v fran\xc4\x8di\xc5\xa1kanski samostan v Mantovi, od tam pa ob podr\xc5\xbeavljenju v vojvodsko pala\xc4\x8do. Leta 2010 je bil temeljito obnovljen in je na ogled v gradu sv. Jurija v Mantovi, kjer domuje Muzej vojvodske pala\xc4\x8de._NEWLINE_Slovenski fran\xc4\x8di\xc5\xa1kani in Republika Slovenija si \xc5\xbee ve\xc4\x8d desetletij prizadevajo, da bi poliptih vrnili na mesto, za katero je bil narejen, a doslej brez uspeha.\n_START_SECTION_\nOpis\n_START_PARAGRAPH_\nMojstrovino Cima da Conegliano in Vittoreja da Feltre sestavlja dvaindvajset kosov rezbarij in deset z oljem poslikanih tabel. Motiv je t. i. sacra conversatio med Marijo z Detetom in svetniki, kjer Marija z Detetom ter angeli na osrednji ploskvi, na drugih ploskvah pa so upodobljeni svetniki. Okvir je v celoti pozla\xc4\x8den.'